આઇપીએલ ખૂબ રોમાંચક રહે છે, પરંતુ આ વખતે આઇપીએલમાં એક એવો રેકોર્ડ બન્યો હતો, જે પહેલાં ક્યારેય નથી બન્યો. 2017ની આઇપીએલ સિઝનમાં એક જ દિવસમાં બે બોલર્સે હેટ્રિક લઇ કમાલ કરી બતાવ્યો હતો. 14 એપ્રિલના રોજ મુંબઇ ઇન્ડિયન્સ સામેની મેચમાં રોયલ ચેલેન્જર્સ બેંગલુરૂના સેમ્યુઅલ બદ્રીએ શાનદાર હેટ્રિક લીધી હતી. એ જ દિવસે રમાયેલ બીજી મેચમાં ગુજરાત લાયન્સના એન્ડ્ર્યૂ ટાયે રાઇઝિંગ પૂણે સુપરજાયન્ટ સામે હેટ્રિક લીધી હતી.